lflage/wiki-talks huggingface dataset:
Eztabaida:Txokolate apur bat

message: Artikuluaren izena "Txokolate apur bat" izan beharko lukeela uste dut, ETBk euskaraz eman izan duenean hala deitu dio eta. 
replies: text: Uste dut Euskal Wikipediako irizpidea dela, filmetan, jatorrizko izenburua jartzea artikuluko izenburutzat. Filma gaztelaniaz egin bazuten (ez dakit ea hala den), artikuluaren izena ondo dago (baina euskarara nola itzuli zuten jartzea komeniko litzateke); euskaraz egin baldin bazuten, berriz, euskarazko izenburua jarri beharko zaio artikuluari ere. --Xabier Armendaritz(nirekin hizketan egiteko) 23:13, 22 Uztaila 2010 (UTC)
replies: text: ::Filma euskaraz badago, euskaraz jartzen dugu izenburua.--An13sa ✎ 09:20, 23 Uztaila 2010 (UTC)
replies: text: ::: EITBren webgunean egiaztatu dut euskaratuta dagoela eta izenburu hori jarri ziotela euskaraz. --Xabier Armendaritz(nirekin hizketan egiteko) 09:48, 23 Uztaila 2010 (UTC)
thread_title:  Txokolate apur bat
Kategoria eztabaida:Ipar irlandarrak

message: Zein da zuzenena ipar irlandar, ipar-irlandar ala iparirlandar?--An13sa ✎ 19:09, 26 Uztaila 2010 (UTC)
replies: text: Euskaltzaindiak arautua du iparrirlandar dela euskara batuan. Ikus «Exonimia: Europa», Euskal Onomastika Datutegian. --Xabier Armendaritz(nirekin hizketan egiteko) 18:43, 11 Urria 2010 (UTC)
replies: text: ::--An13sa ✎ 09:22, 12 Urria 2010 (UTC)
thread_title:  Izenburua
Eztabaida:Buruko (argipena)

message: Ikusi dut "buruko" espainierazko "tocado" dela. Gainera, artikulu honetako esanahiarekin badugu kapela jada. Mugituko dugu? Ados? --Unai (esan) 08:52, 2 Abuztua 2010 (UTC)
replies: text: . Orotariko Euskal Hiztegian, Elhuyar euskara-gaztelania hiztegian eta 3000 Hiztegian begiratuta, Unaik esan duen bezala egitea da egokiena. --Xabier Armendaritz(nirekin hizketan egiteko) 10:04, 2 Abuztua 2010 (UTC)
replies: text: :Agian azkarregi esan dut mugitzearena. Ingelesez "headgear" eta "hat" ezberdintzen dituzte. Artikuluen egile anonimoak berdina egin duela uste dut: kapelak buruaren zati bat baino ez du estaltzen, eta burukoak zati bat edo buru osoa. Buru-beroki bat ez litzateke kapela, baina bai burukoa... Barkatu nahastea... --Unai (esan) 10:12, 2 Abuztua 2010 (UTC)
thread_title: Buruko?
Eztabaida:Eltzagor

message: Hello,
Do you think it would be of some interest for visitors of this article to add (and translate!) this info:

message: * (Occitan, English, and French) Description of the traditional petadou used in the County of Nice, France.
(The general purpose of this site is about traditional music and dances from this part of Occitania, and give Occitan lyrics of numerous traditional songs.)
Mtcn 21:47, 8 Abuztua 2010 (UTC)
thread_title:  External link
Eztabaida:The Fox and the Hound

message: Is Tod eta Toby the official title in Basque? And is there a basque version? If not http://eu.wikipedia.org/w/index.php?title=The_Fox_and_the_Hound&action=historysubmit&diff=1628000&oldid=1627200 this might be off as far as the title is concerned, and if there is it should be moved to Tod eta Tody. 99.56.72.50 23:13, 9 Abuztua 2010 (UTC)
replies: text: :Are any Disney movies in Basque? And which ones are and aren't? බම්බි 20:32, 22 Martxoa 2011 (UTC)
replies: text: ::The only TV channel in Basque is EITB, and they have translated a few Disney movies. You can search in their movie database: http://www.eitb.eus/euskaraz/kontsultak/
replies: text: ::To search for a movie, in "GAIA (1)" select "ARTELANAK", in "GAIA (2)" select "Zinema", enter the English title in the field "Ingelesa", then press "Bilatu..."

text: ::Hope this helps. --Xabier Armendaritz(nirekin hizketan egiteko) 23:00, 22 Martxoa 2011 (UTC)
thread_title:  Basque title
Eztabaida:Urtzi Azkue

message: . Ni, ezabatzearen alde.--Unai (esan) 08:14, 18 Abuztua 2010 (UTC)
. Ezabatzearen kontra, artista serioa dirudi. --Txuriurdin 10:25, 18 Abuztua 2010 (UTC)
. Dagoen bezala, ez du Wikipediako artikulu izateko gutxieneko baldintzarik betetzen: datu asko falta dira (jaiotza data, biografia laburra, musika lanaren kritika...), ez dago kategorietan sailkatuta (neronek egingo nuke, baina horretarako datuak falta dira), ez dago wikituta, hizkuntzaren aldetik ere akatsak ditu. --Xabier Armendaritz(nirekin hizketan egiteko) 11:03, 19 Abuztua 2010 (UTC)
 Ezabatzearen alde.--An13sa ✎ 12:44, 19 Abuztua 2010 (UTC)
replies: text: ::--An13sa ✎ 10:15, 4 Iraila 2010 (UTC)
thread_title: Artikulua ezabatzea
Eztabaida:Irakeko Gerra

message: Ez al da zuzenagoa Golkoko Bigarren Gerra?--Unai (esan) 13:04, 19 Abuztua 2010 (UTC)
replies: text: Bai. Hala ere, nire ustez Irakeko Gerra hobeto...--An13sa ✎ 13:13, 19 Abuztua 2010 (UTC)
replies: text: :Ados. Ikusi beharko da ea interwikiak zuzenak diren. Gazteleraz, esaterako 2003ko inbasioa eta gudua ezberdintzen dituzte (Invasión de Iraq de 2003 eta Guerra de Iraq). --Unai (esan) 13:23, 19 Abuztua 2010 (UTC)
replies: text: ::Ingelesezkoan ere guda (2003tik 2010ra) eta inbasioa (2003an) banatzen dituzte. Artikulu honetan gudaz hitz egiten da. Bide batez, Lehen Golkoko Gerra izenburua ere zuzendu beharko da (Golfoko Gerra izenburua hobeto, ikus interwikiak).--An13sa ✎ 18:22, 19 Abuztua 2010 (UTC)
replies: text: :::Ados Unairekin. Dagoen bezala, Bigarren Golkoa izena duen toki bateko gerra da. Gainerakoan, gerra osorik Iraken egin zenez, uste dut egokiagoa litzatekeela Irakeko Gerra, Mendebaldeko Europako beste hizkuntzetako wikipedietako artikuluetan bezala; izan ere, Irakeko Gerra izena jarri diote ingelesez, alemanez, frantsesez, gaztelaniaz, italieraz, portugesez, nederlanderaz... --Xabier Armendaritz(nirekin hizketan egiteko) 22:27, 19 Abuztua 2010 (UTC)
thread_title: Izenburua
Eztabaida:Iruñeko katedrala

message: Egokiagoa iruditzen zait Iruñeko Andre Maria Erreginaren katedrala. Horrela agertzen da, besteak beste, katedralaren webgunean.--Xirkan 09:11, 23 Abuztua 2010 (UTC)
replies: text: Bat nator Xirkanekin. Gainera, katedrala dagoen plazaren euskal izen ofiziala Andre Maria Erreginaren plaza da; Andra Maria Erreala izenak ez du oinarri historikorik eta gaizki dago sortuta. Aldatzera noa. --Xabier Armendaritz(nirekin hizketan egiteko) 13:14, 10 Iraila 2010 (UTC)
replies: text: : Dirudienez, katedrala Jasokundeari eskainia dago, eta Erregina hori herri izendapen bat da. -Theklan (eztabaida) 14:57, 15 uztaila 2021 (CEST)
thread_title:  Izena
Eztabaida:Praga

message: Gizateriaren Ondarea txantiloia gehitu diot "Turismoa" atalean. Agian beste tokiren batean joan daiteke, baina edukiarekin ondo doala iruditzen zait. --josugoni (erantzun hemen) 13:00, 24 Abuztua 2010 (UTC)
thread_title:  Gizateriaren Ondarea txantiloia
Eztabaida:XLIFF

message: Artikulu honen edukia, Librezale.eus taldearen wikiko orri batetik ekarri da, berauk duen lizentzia libreari  (CC-BY-SA 3.0) esker. --Janfri;  bai esan? 10:17, 26 Abuztua 2010 (UTC)
thread_title:  Iturria
Eztabaida:Trans-Antartika Espedizio Inperiala

message: Trans-Antartika Espedizio Inperialaren ordez bestelako esamolde jatorrago bat erabiltzea proposatzen dut. Ez dakit zein izan daitekeen egokiena, edo hau bera den, baina nire ustez Espedizio Inperial Trans-Antartikoa ordena egokiagoan dago. Zer diozue? -Theklan ·  ·  17:59, 30 Abuztua 2010 (UTC)
replies: text: Nik ere uste dut hobeto dagoela ordena aldatuta, baina honela: Espedizio inperial transantartikoa (minuskulatan eta marratxorik gabe), baina arazoak badaude honekin agian hobe da beste wikipedia batzuetan egin duten bezala "Endurance espedizioa" jartzea.--Assar; (erantzun hemen) 19:09, 30 Abuztua 2010 (UTC)
replies: text: :Ingelerazko Wikipedian Imperial Trans-Antarctic Expedition jartzen du, bertan dionez hori baitzen espedizio honen izenburu ofiziala, bestalde "Espedizio Inperial Trans-Antartikoa" izendapena hori, gaztelaniaren ordena hitzez-hitz jarraitzea dela iruditzen zait, nire iritziz Trans-Antartika Espedizio Inperiala hobekiago gelditzen da. "Endurance espedizioa" bai, motzagoa, ia jende gehienak ezagutzen duena eta informalki erabiltzen dena da (jada artikuluari birzuzenketa hori egin diot), baina kontua da espedizio honetan "Endurance" ontzia eta nora ezean galduta ibili zen bere eskifaiaren istorioa ezagunak izanik ere, espedizioaren erdia osatzen zutela, "Aurora" ontziak eta Ross itsasoko taldeak ere espedizioan parte hartu zutela, batez ere ez hain "loriatsua" den hornidura-biltegiak jartzen: ezkutuko lan zikina eta esker gabea. Ni oraingo izenburua mantentzearen alde nago, eta beste izendapenekin birzuzenketak burutzea.--Euskalduna; (esaidak hemen) 19:07, 2010ko irailaren 2a (UTC)
thread_title:  Izenburua 

thread_title: Artikulu nabarmendua
Kategoria eztabaida:Jehobaren Lekukoak

message: Ez dakit ea merezi duen kategoria hau izatea; izan ere, Euskal Wikipedian, oraingoz, kategoria honetan sar daitekeen artikulu bakarra dago. Gainera, kategoria mantentzen bada, izena aldatu eta v-rekin idatzi beharko litzateke («Jehovaren Lekukoak»)  --Xabier Armendaritz(nirekin hizketan egiteko) 16:24, 31 Abuztua 2010 (UTC)
thread_title:  Merezi du kategoria hau izatea?
Eztabaida:Ibn Gharsiya

message: Jaio zen urtea ikusita ez litzteke hobe erabiltzea Nafarroako Erresumako bandera eta Cordobako kaliferrikoa edo? Ez dakit, arraroa da ikurriña erabiltzea garai horretako norbaitentzat, ezta? -Theklan ·  ·  12:09, 4 Iraila 2010 (UTC)
replies: text: Igual hobe biak kentzea,  XI. mendean ez zuten Nafarroako bandera erabiltzen (gainera dakigun bakarra euskalduna zela da, ez nongoa zela ezta orduko Iruñeko erresumaren mugak non zeudela ere). Hil zen hiria ere ez da ezaguna, eta gainera ordurako taifa-ek Kaliferria ordezkatuta zeukaten. Bestetik Ibn Gharsiya edo Ibn Gartzia?, dudatan izan nahiz artikulua sortzean -- -Marklar 12:22, 4 Iraila 2010 (UTC)
replies: text: : Nik uste egokia dela Gharsiya grafia uztea, islamdar kulturara aldatu zela adierazten baitu. Gainera, Ibn Gartzia idatziko bagenu, nahasketa inkoherente samarra litzateke (Ibn arabieraz, Gartzia euskaraz). --Xabier Armendaritz(nirekin hizketan egiteko) 23:03, 16 Iraila 2010 (UTC)
replies: text: :: Beno, egia esanda ez daude (nik dakidala) berari buruzko euskarazko testurik. Edonola ere, gaur egun badaude inkoherentzia horren adibide andana: Julian Retegi, Miguel Indurain, Iratxe Gutierrez, Xabier Paya, eta abar. Josugoniren (eta Berriaren) irizpideak jarraituz, euskal herritarra zenez, Gartzia idatzi behar, baina, benetan, Ibn ordez "semea" idaztea arrotza egiten zait eta oraindino dudatan nago. Adeitasunez. -- -Marklar 17:36, 23 Iraila 2010 (UTC)
Marklar, zuk emandako adibideak ez dira parekoak: horiek guztiak ez dira (ez dituzte) beste kultura batera aldatu, Euskal Herrian bizi dira, eta hemengo kulturan sartuta daude. --Xabier Armendaritz(nirekin hizketan egiteko) 18:59, 23 Iraila 2010 (UTC)
thread_title:  Euskal Herria, Espainia...
Eztabaida:Txalaparta (argitaletxea)

message: Zertarako da egileen zerrenda amaigabe hori? Nik kenduko nuke.--Unai (esan) 12:51, 14 Iraila 2010 (UTC)
replies: text: Bat nator, egileen zerrenda kentzea hobe. --Xabier Armendaritz(nirekin hizketan egiteko) 15:09, 14 Iraila 2010 (UTC)
replies: text: :--Unai (esan) 17:24, 14 Iraila 2010 (UTC)
thread_title: Egileen zerrenda
Kategoria eztabaida:Munduko Euskal Pilota Txapelketa

message: Kirol horren izen erabiliena, euskaraz, pilota da, huts-hutsik. Ez dago izena alferrik luzatu beharrik. Eta, zehaztu behar bada, eusko pilota izenak (adibidez Bizkaiko federazioak erabilia) euskal hitzaren erabilera eztabaidagarria (euskararekin zerikusia ez duena) saihesten du. --Xabier Armendaritz(nirekin hizketan egiteko) 19:39, 16 Iraila 2010 (UTC)
replies: text: Ados aldaketa proposamenarekin.--Adrar 15:15, 5 Urria 2010 (UTC)
thread_title:  Kategoriarako izen egokiena
Eztabaida:Gozo-gozo

message: Duela zazpi hilabete bakarrik sortutako musika-talde batek artikulu bat merezi du Wikipedian? Taldearekiko errespetu guztiaz diot, baina, nire ustez, Wikipedia ez da horretarako. Nik ezabatuko nuke.--Unai (esan) 11:05, 18 Iraila 2010 (UTC)
replies: text: Ados. --josugoni (erantzun hemen) 11:50, 18 Iraila 2010 (UTC)
replies: text: :Hasiera batean artikuluak autopromozio kutsu nabaria zuen. Hala ere, erreferentziak zituela ikusita (elkarrizketak, egitarau ofiziala duten jaietan jo dute, ...) txukundu egin nuen. Diskorik ez du plazaratu baina egun irizpide hori zaharkitua dagoela deritzot. Aukera bat emango nioke artikuluari eta taldeari (gerora oihartzuna lortu eta agian berregin beharko genuke). Lana ez errepikatzeko, bederen ... ---Joxemai; (erantzunak) 11:54, 18 Iraila 2010 (UTC)
thread_title:  Eduki entziklopedikoa
Eztabaida:Teklatu (ordenagailua)

message: Hiztegi batuan ez dago, oraintxe bertan begiratu dut, teklatu hitza. Zehazki hiztegian Sarasolak giltzadi proposatzen du hegoaldeko teklatu eta iparraldeko klabier horien aurretik: teclado m : giltzadi, klabier, teklatu (beh.)
Wikipedian Sarasolaren proposamenarekin bat egitea; teklatu beharrean giltzadi erabiltzea, proposatzen dut. 
replies: text: :  --Xabier Armendaritz(nirekin hizketan egiteko) 22:39, 21 Urria 2010 (UTC)
replies: text: :  Nahiz eta nik nahiago dudan klabier... --josugoni (erantzun hemen) 19:45, 22 Urria 2010 (UTC)

text: :  Euskalterm terminologia datu basean teklatu agertzen da. Horrela izendatuko nuke artikulua, ondoren sarreran giltzadi berriagoa ere aipatuz. --Orereta (erantzunak) 23:11, 10 Otsaila 2011 (UTC)

text: :  Ez dut uste dagoeneko teklatu EH osoan hedaturik dagoenik. Klabier hego-mendebaldean, oraingoz, nahiko arrotz egiten zaigu hiztun arruntoi.Euskaldun kopuru gehiengoa hego-mendebaldekoa bagara ere, batuerak EH osoa kontuan hartu beharko luke hitz berriak proposatzerakoan. Giltzadi ondo asmatutako neologismoa iruditzen zait; proposamen egokia.--(erantzun hemen)</small> -GorkaAzk (eztabaida) 11:36, 23 apirila 2012 (UTC)
thread_title:  Izenburua 

message: Hainbat urte pasata badirudi "giltzadi" neologismoak ez duela aurrera egiten. Librezaleko Osoitzek 2017ko urtarrilean egindako neurketan Corpusean begiratuz gero, giltzadi bakoitzeko 500 teklatu topa daitezke eta 0,5 klabier. Badirudi iparraldekoak ere teklatu hitza erabiltzen hasiak direla...". Euskaltzaindiako Hiztegi Batuak, Elhuyarrenak, Euskaltermek ere ez dute jasotzen. Nire ustez bigarren planora pasatzeko ordua iritsi zaio.--(Lankide :Alexgabi) 18:48, 21 uztaila 2019 (UTC)
thread_title:  Izenburua, berriz
Eztabaida:Ezka

message: Ezka  ala Eska ?
replies: text: Euskaltzaindian begiratu ondoren Ezka utzi dut, Eskatik birzuzenketa eginez. Eskerrik asko oharragatik. --Unai (esan) 09:51, 2 Urria 2010 (UTC)
thread_title: Bi artikulu ibai berari buruz?
Eztabaida:Pazifikoko Gerra

message: Galerei buruzko informazioa aldatuko dut Wikipedia ingelesetik ateratako datuekin. Arazorik balego, mesedez, bidalidazue mezu bat.
Angonfer9 (eztabaida) 19:48, 2 otsaila 2017 (UTC)
thread_title:  Galerak
Eztabaida:Faroeak

message: Euskaltzaindiaren 159. arauan 10 or. Faroeak agertzen da uhartediaren izen gisa. Aldatuko dugu edo Balear Uharteak mantendu? (159. arauan bigarren aukera gisa Faroe uharteak azaltzen da).--An13sa ✎ 15:46, 5 Urria 2010 (UTC)
replies: text: Nik Faroe uharteak ipiniko nuke, eta Faroeak birzuzendu, eta artikuluaren hasieran biak ipini. --josugoni (erantzun hemen) 19:19, 5 Urria 2010 (UTC)
thread_title:  Artikuluaren izena
Kategoria eztabaida:Ameskoabarren

message: Euskara batuan, udalerri horren izena Ameskoabarrena (-a) da. Ikus Euskaltzaindiaren 155. araua. --Xabier Armendaritz(nirekin hizketan egiteko) 11:45, 7 Urria 2010 (UTC)
replies: text: :--An13sa ✎ 09:24, 12 Urria 2010 (UTC)
thread_title:  Euskaltzaindiak ''Ameskoabarrena (-a)'' dela arautu du
Kategoria eztabaida:Armiñon

message: Euskaltzaindiaren 150. arauak, euskara baturako, Armiñon izena agintzen du, ohar honekin: «Euskal testuetan azentu grafikorik gabeko forma erabiliko da». --Xabier Armendaritz(nirekin hizketan egiteko) 17:32, 7 Urria 2010 (UTC)
thread_title:  Euskara batuan ''Armiñon'' da
Kategoria eztabaida:Lantaron

message: Euskaltzaindiaren 150. arauak, euskara baturako, Lantaron izena agintzen du, ohar honekin: «Euskal testuetan azentu grafikorik gabeko forma erabiliko da». --Xabier Armendaritz(nirekin hizketan egiteko) 17:32, 7 Urria 2010 (UTC)
thread_title:  Euskara batuan ''Lantaron'' da
Eztabaida:Itsasaldeko gaskoi

message: Maritime adjektiboa euskarara itzultzean, badugu hainbat aukera: itsasoko, itsasaldeko, itsas-.
Kasu honetan, ez dirudi itsasoko denik egokiena; neronek itsasaldeko aukeratuko nuke. Interneten bilatu dut, eta ez batak, ez besteak dute tradiziorik. Itsasoko horrek, lehenengo irakurraldian, ematen du itsasoan mintzatzen dela. Itsasaldeko jarrita, kito hasierako gaizki ulertze hori. --Xabier Armendaritz(nirekin hizketan egiteko) 21:26, 14 Urria 2010 (UTC)
thread_title:  Mintzaira honen izenaz
Atari eztabaida:Alemania

message: Mezua -rentzat: Atariko markoan aldaketa egin dut eta Alemaniako koloreak ipini dizkiot. Nahi izanez gero aldaketa desegin dezakezu, gustukoa ez baduzu. Ondo segi! --An13sa ✎ 09:14, 9 Urria 2010 (UTC)
thread_title:  Aldaketa 

message: Akats txiki bat: Alemaniako itzulpena oker dago, zuzena izango litzateke: Willkommen im Deutschland-Portal! -MacCambridge (eztabaida) 18:00, 30 azaroa 2012 (UTC)
replies: text: -An13sa ✎ 18:43, 30 azaroa 2012 (UTC)
thread_title:  „Willkommen auf der Deutschland-Portal!“
Eztabaida:Curaçao

message: Aupa! Zergatik Curazao eta ez Curaçao? --Orereta (erantzunak) 11:35, 11 Urria 2010 (UTC)
replies: text: Ba batez ere euskaraz ez delako ç letra existitzen, eta Curaçaoren ahozkera eta gure Curazao nahiko antzeko izan daitezkeela deritzodalako. Gazteleraz ere horrela dago Wikipedian. Berezko izena nahiko bagenu Kòrsou erabili beharko genuke, hala ere. -Theklan ·  ·  12:09, 11 Urria 2010 (UTC)
replies: text: : Bertako izen ofizialak biak dira: Kòrsou eta Curaçao (azken hau nazioartean erabilia). ç-ari dagokionez zalantza dut, ez dudalako uste euskaraz "Valenza do Minho" izango denik Valença do Minho beharrean. Berdin Melgaçorekin, adibide bat jartzearren. Hori dela eta nik ez nuke automatikoki "ç" hori aldatuko, eta Curaçao erabiliko nuke. Hala ere, jendeak eman dezala bere iritzia edo bestela horrela utziko dugu. --Orereta (erantzunak) 17:30, 12 Urria 2010 (UTC)
replies: text: :: Curazao euskal tradizio idatzian erabili izan balitz, horren alde egingo nuke, dudarik gabe (Açores > Azoreak egin den bezala), baina ez da behin ere erabili. Beraz, Curaçao hartuko nuke besterik gabe; horretarakoxe dugu letra hori euskal alfabetoan.

text: :: Ondo izan. --Xabier Armendaritz(nirekin hizketan egiteko) 22:28, 21 Urria 2010 (UTC)
thread_title:  Curazao ala Curaçao?
Kategoria eztabaida:Piarres Lartzabal

message: Antroponimoen idazkerari buruz onartu berri dugun politikari jarraituz, Piarres Lartzabal izenburua dagokio kategoria honi. Ikus EIMAren izen zerrendak. --Xabier Armendaritz(nirekin hizketan egiteko) 19:23, 12 Urria 2010 (UTC)
replies: text: Ados, artikulua jadanik badugu aldatua. Euskaltzaindia ez da oso sistematikoa kasu hauetan (herri izenerako Larzabale proposatuta) baina hartu dugun antroponimia politika argia da eta deitura zerrendan dago.--Adrar(esan?) 15:33, 12 Urtarrila 2011 (UTC)
thread_title:  Antroponimiako politika berriarekin, ''Piarres Lartzabal'' da
Eztabaida:San Adriango baseliza

message: «Gaur egun, ermita kenduta, erabat hutsik agertzen den tunela» dio Berria egunkarian 2009ko ekainean artikulu honek, eta uste izan nuen kendu egin zutela ermita, indusketak egiteko; hala ere, orain uste dut izan ezik esan nahi duela kenduta horrek. Izan ere, artikulu honetan bertan jarrita dugun argazkian (urte bereko abuztukoa) zutik ageri da baseliza, eta aurtengo ekaineko data duen beste argazki honetan ere bai.
Beraz, 2006az geroztik neroni handik igaro ez naizenez, zutik dagoela sinetsi behar. Ea behingoz kentzen duten, azpian zer dagoen ikusteko, karkarkar. --Xabier Armendaritz(nirekin hizketan egiteko) 09:38, 15 Urria 2010 (UTC)
replies: text: Konfirmatuta: 2010ko azaroan ermitak zuti zirauen (neure begiz ikusia). --josugoni (erantzun hemen) 21:40, 15 Azaroa 2010 (UTC)
thread_title:  Zutik dirau baselizak, nonbait
Atari eztabaida:Norvegia

message: Ongi etorriko agurra nynorsk (norvegiera), Bokmal (norvegiera) eta samieraz jarriko beharko genuke. Nik ez dakizkit itzultzen.--An13sa ✎ 18:22, 15 Urria 2010 (UTC)
replies: text: Nynorsk eta Bokmal jarrita daude, orain samierazkoa falta da. Ea lortzen dudan.--An13sa ✎ 12:20, 22 Urria 2010 (UTC)
replies: text: :Norvegiera eta samiera jarrita daude. Listo.--An13sa ✎ 12:22, 22 Urria 2010 (UTC)
thread_title:  Ongietorria
Eztabaida:Maratongo Gudua

message: Pasaden astean Xabi eta biok artikuluaren izena eztabaidatu genuen. Xabitxuk "Maraton" hobesten zuen, bere ustez "Maratoi" hitza soilik proba atletikorako erabili behar dugulako. Nik berriz, Maratoiko gudua nahiago nuen eta honela argudiatu nion:
Xabier Armendaritzek gero izena aldatu zuen, EIMAren izen-zerrendan "Maratongo Gudua" izenarekin agertzen dela esanez. Zer uste duzue? --Marklar 19:27, 15 Urria 2010 (UTC)
replies: text: :Goiko zerrendan aipatu diren adibideen artean, terminologiaren aldetik pisu handiena EIMArenak du: zerrenda hori oso-oso ondo aztertuta dago, eta ikasliburu guztietan erabiltzen dute, adibidez hemen. Goiko zerrenda horretan, bestalde, ez da Harluxet entziklopedia aipatzen: «Maratongo gudua».
replies: text: :Gainera, lasterketak maratoi izena izateak ez dio eragiten orain aztertzen ari garen izenari: guduaren izena hiriaren izenetik dator. Eta hiria Maraton dela (eta ez Maratoi) uste dut aski garbi dagoela; oraingoz, behintzat, inork ez du proposatu hiriaren izena aldatzea. Eta hiriaren izena aldatzen ez badugu, ezin dugu guduaren izena aldatu, biak elkarri lotuta doaz eta. Antzera gertatzen da maionesa / Maó bikotearekin: maionesa saltsaren izena Maó hiriaren izenetik dator, baina han gudu bat gertatu izan balitz ez litzateke maionesa gudua izango, Maóko gudua baizik.

text: :Beraz, nik oso garbi ikusten dut gaia (horregatik aldatu nuen). --Xabier Armendaritz(nirekin hizketan egiteko) 11:59, 18 Urria 2010 (UTC)

text: :Nire iritzira, eztabaidagai dena letra larrien kontua da: uste dut Maratongo gudua izan beharko lukeela. --Xabier Armendaritz(nirekin hizketan egiteko) 12:04, 18 Urria 2010 (UTC)
Lehen presaka erantzun dut, eta orain konturatu naiz Marklarrek hiriari ere izena aldatzea proposatzen duela. Hiriaren izen egokiagotzat, lasterketaren izena aurkeztu du: maratoi. Ikus ditzagun ea euskaraz leku izen horrek oinarririk baduen:
# Eskura ditudan euskal atlas guztietan (ez dira asko, baina guztiak bat datoz) hiriak Maraton du izena, eta euskal entziklopedia guztietan ere bai.
# Gaur egun ez erabilita ere, euskaraz idazle klasikoek Maratoi erabili izan balute (eta ez Maraton), exonimo horrek oinarriren bat izango luke, baina hori ere ez da gertatu. Euskal idazle klasikoek ez dute toponimo hori aipatu, ez du tradiziorik gure hizkuntzan.
Horiek horrela, ez dut oinarririk ikusten hiriari izena aldatzeko; eta, horrenbestez, guduari ere ez. --Xabier Armendaritz(nirekin hizketan egiteko) 18:44, 18 Urria 2010 (UTC)

text: : Konbentzitu nauzu. Eskerrik asko --Marklar 17:29, 19 Urria 2010 (UTC)
thread_title:  Artikuluaren izena
Kategoria eztabaida:Ziklo-krosa

message: Ikus Hiztegi Batua. Bestalde, kategoria baten izenburua denez (eta ez artikulu baten izenburua), -a mugatzailea jarri behar zaio. --Xabier Armendaritz(nirekin hizketan egiteko) 09:31, 19 Urria 2010 (UTC)
replies: text: Orduan, :Kategoria:Ziklo-krosa?--Unai (esan) 09:43, 19 Urria 2010 (UTC)
replies: text: :Bai, hori da. --Xabier Armendaritz(nirekin hizketan egiteko) 10:09, 19 Urria 2010 (UTC)
replies: text: ::--Unai (esan) 10:32, 19 Urria 2010 (UTC)
thread_title:  Euskara Batuan ''ziklo-kros'' da
Kategoria eztabaida:Ziklo-kroslariak

message: Euskaltzaindiak euskara baturako  ziklo-kros forma arautu duenez (ikus Hiztegi Batua), kategoria honen izenburua euskara batuan honela idatzi behar da: :Kategoria:Ziklo-kroslariak, s bakarrarekin. --Xabier Armendaritz(nirekin hizketan egiteko) 09:33, 19 Urria 2010 (UTC)
thread_title:  Euskara Batuan ''ziklo-kros'' da